
PARLAMENTUL ROMÂNIEI

CAMERA DEPUTAŢILOR
	COMISIA JURIDICĂ, 
DE DISCIPLINĂ ŞI IMUNITĂŢI                           
	Bucureşti,  27 ianuarie 2009              

Pl-x  504 /2008                     


A V I Z

asupra propunerii legislative pentru modificarea şi completarea  

Legii nr.334/2002 bibliotecilor
                 În conformitate cu prevederile art.95 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată, spre dezbatere şi avizare, cu propunerea legislativă pentru modificarea şi completarea  Legii nr.334/2002 bibliotecilor, trimisă cu adresa nr. Pl-x 504 din 8 septembrie 2008  şi înregistrată cu nr.31/815 din 9 septembrie 2008.
                Conform dispoziţiilor art.75 alin.(1) din Constituţia României, republicată şi ale art. 92 alin. (9) pct.1 din Regulamentul Camerei Deputaţilor, republicat, Camera Deputaţilor este Cameră decizională. 
Senatul, în calitate de primă Cameră sesizată, a respins propunerea legislativă în şedinţa din 23 iunie 2008.
Potrivit prevederilor art.61 din Regulamentul Camerei Deputaţilor, republicat, Comisia a dezbătut această iniţiativă legislativă  în şedinţa din  27 ianuarie 2009.
Membrii comisiei au examinat propunerea legislativă supusă avizării, expunerea de motive, avizul favorabil, cu observaţii şi propuneri, al Consiliului Legislativ nr.385/26.03.2008 şi punctul de vedere al Guvernului trimis cu adresa nr.1152/15.05.2008, prin care nu susţine adoptarea acestei iniţiative legislative. 
Propunerea legislativă are ca obiect de reglementare modificarea şi completarea art.8 din Legea bibliotecilor nr.334/2002, republicată, cu modificările şi completările ulterioare, în sensul asigurării accesului şi utilizării fondurilor europene rezervate activităţilor de dezvoltare, prezervare, conservare şi comunicare a patrimoniului cultural naţional scris, prin utilizarea fondurilor rezultate din valorificarea patrimoniului bibliotecilor prin activităţi specifice.

 Înfiinţarea unor astfel de activităţi, care să genereze venituri proprii, se poate realiza prin iniţierea unui proiect de hotărâre a Guvernului, în conformitate cu prevederile art.67 din Legea nr.500/2002 privind finanţele publice, potrivit cărora Guvernul poate aproba înfiinţarea de activităţi finanţate integral din venituri proprii pe lângă  unele instituţii publice.
                 Pentru considerentele arătate, în urma dezbaterilor, Comisia juridică, de disciplină şi imunităţi a hotărât, cu unanimitate de voturi, avizarea negativă a acestei propuneri legislative.
În raport de obiectul şi conţinutul reglementării, propunerea legislativă  face parte din categoria legilor ordinare.
                                       PREŞEDINTE,                           SECRETAR,

                                       Daniel BUDA                             Gabriel ANDRONACHE
 Consilier,  C. Păduroiu

